«Առավոտ»-ի խմբագիրը գրում է. - «Ինչպես եւ սպասվում էր, Լեւոն Տեր-Պետրոսյանի` զանգվածային միջոցառումները 3 ամսով դադարեցնելու մասին հայտարարությունը միանշանակ չի ընկալվել ընդդիմության կողմից. խուլ, իսկ երբեմն նաեւ բացահայտ բողոքի ձայները լսվում են ընդդիմադիր տարբեր շրջանակներից: Անձամբ ինձ թվում է, որ հանրահավաքների եւ երթերի դադարեցումը ՀՀ առաջին նախագահի միանձնյա որոշումն է, իսկ բոլոր տեսակի առարկություններին նա հնարավորություն ունի պատասխանելու. - «Ա՞յլ մարտավարություն եք ուզում` գնացեք, իրականացրեք առանց ինձ»: Եվ քանի որ պարզ է, որ առանց Տեր-Պետրոսյանի Կոնգրեսը 5 րոպեում կփլուզվի ու կբաժանվի 15-20 մասի, «ամառային արձակուրդներից» դժգոհների մեծ մասը գերադասում է տրտնջալ նեղ կուսակցական կամ (որը գրեթե նույնն է) ընկերական շրջանակներում»: